སླེ་མིའམ་གླེ་མི་ཡུལ་ཚོ་གསུམ།འོམ་ལ་ཡུལ།གཙང་ལ་ཡུལ་དྲུགམུ་གུམ་སྟོད་སྨད།ཀརྨ་རོང་པ་ཡུལ་ཚོ་བཅུ་གཉིས་བཅས་ས་ཆ་གང་དུ་ཡོད་མེད་གུས་པས་ནུས་ཚོད་ཀྱིས་ལོ་འདི་དག་གི་རིང་ལ་འཚོལ་ཞིབ་བྱེད་ཀྱིན་ཡོད་ན།ལོ་རྒྱུས་ཡིག་ཆ་དང་ཉམས་ཞིབ་པ།ཡུལ་དངོས།ཡུལ་མི་བཅས་ལ་ཐུག་པ།འགྲོ་བ།འདྲི་པ་སོགས་ཕྱི་རྐྱེན་ནང་རྐྱེན་གྱིས་དཀའ་ངལ་བསྟུད་མར་ཡོད་པ་བཤད་མི་དགོས་ན།ཡང་བསྐྱུར་བཞག་ན་ག་ལ་འགྲིག་ཅེས་རང་སེམས་གསོ་བཞིན་དྲ་ཚིགས་ངོས་ཀྱི་གླེ་མི་ཡུལ་གྱི་པར་དང་བརྙན།གླུ།བྲོ་སོགས་ལ་རོལ་མྱོང་ཙམ་བྱས་པ་དགའ་བ་བསྐྱེད་བཞིན་ཨ་རི་ན་བཅའ་བཞུགས་བྱེད་པའི་གླེ་མི་མཛངས་ཡུལ་གྱི་བླ་མ་རྡོ་རྗེར་གླེ་མི་དང་འབྲེལ་བའི་ལོ་རྒྱུས་ཡང་ཡང་བཀའ་འདྲི་བྱས་པ་ཡིན།བླ་མ་ལགས་བྲེལ་འཚུབ་ཀྱིས་ལན་རྒྱག་པའི་དུས་ཚོད་མེད་ན་ཡང་།བླ་མས་དཀའ་ངལ་གང་ལ་མ་འཛེམ་པར་དེ་གལ་ཆེན་པོ་རེད་ཅེས་ཡིག་ཐོག་བརྒྱུད་ནས་གཤམ་གྱི་གླེ་མི་ཡུལ་གྱི་ལོ་རྒྱུས་སྙིང་བསྡུས་ཙམ་ཐུགས་སྤྲོ་བོའི་ངང་ནས་བཏང་པ་ཐུགས་རྗེ་ཆེ་ཞུ།